প্রকাশ্যে জয়ন্তর কুকীর্তি, অটো-টোটো রুটে জয়ন্তের ‘দাদাগিরি’

কামারহাটি: আড়িয়াদহ কাণ্ডে (Ariadaha Case) অভিযুক্ত জয়ন্ত ও রাহুলের কুকীর্তি প্রকাশ্যে। আরিয়াদহ দোলপিড়ি মোড় এলাকায় নতুন ভাবে টোটো রুট চালু করে জয়ন্ত সিং (Jayant Singh) ও রাহুল গুপ্তা (Ariadaha’s Rahul Gupta)। সেই টোটো স্ট্যান্ডে টাকা নিয়ে রুট দেওয়া হয় বলে অভিযোগ জয়ন্তের বিরুদ্ধে। টাকা নিয়ে টোটো স্ট্যান্ড তৈরি ও টোটো থেকে রোজ চাদার নামে টাকা তোলার অভিযোগ জয়ন্ত ও রাহুলের বিরুদ্ধে,জয়ন্তের দাপটে রিকশাচালকদের উপর হুমকি ও অত্যাচার চালাতো টোটো চালকেরা।

দক্ষিণেশ্বর থেকে কামারহাটি রুটে অটো (Auto on Dakshineswar to Kamarhati route) চালকদের মূল আতঙ্ক জয়ন্ত সিং। আড়িয়াদহের এই টোটো স্ট্যান্ডের সভাপতি ছিল রাহুল গুপ্তা। পাশাপাশি প্রতিদিন ১০ থেকে ২০ টাকা করে চাঁদা হিসেবে টোটো চালকদের থেকে নিত জয়ন্তের ঘনিষ্ঠ রাহুল গুপ্তা। এমনটাই অভিযোগ টোটো চালকদের। আড়িয়াদহ দোলপিরি মোড় এলাকায় রয়েছে বহু পুরনো রিক্সা স্ট্যান্ড। টোটো স্ট্যান্ড জয়ন্ত সিংয়ের দ্বারা চালু হওয়ার পর থেকে রিকশাচালকদের উপর শুরু হয় অত্যাচার। জয়ন্ত সিংয়ের দাপটে রিকশাচালকদের হুমকি ও অত্যাচার চালাতো টোটো চালকরা এমনটাই অভিযোগ রিকশাচালকদের। টোটো চালকদের হুমকি ও অত্যাচারে সব রুটে যেতে পারতেন না রিকশাচালকেরা। আতঙ্কে মুখ খুলতে ভয় পেতেন রিকশাচালকেরা। জয়ন্ত সিংগ্রেফতার হওয়ার পর আতঙ্কিত সেই রিকশাচালক ও টোটো চালকরা জানালেন তাদের উপর হওয়া অত্যাচারের কথা।

আরও পড়ুন: উত্তরপ্রদেশের গোন্ডায় লাইনচ্যুত ডিব্রুগড় এক্সপ্রেস

বেআইনিভাবে চলে সমস্ত টোটো অটো অভিযোগ। টোটো অটো চালকরা জয়েন্টের ভয় দেখিয়ে রাখে জয়ন্ত। অটো চালককে মারধরের অভিযোগ জয়ন্তর আরেক শাগরেদ রঞ্জিত চৌধুরীর বিরুদ্ধেও। অভিযোগ, বেশ কিছুদিন আগে এক আটো চালককে মারধর করেছিলেন রঞ্জিত। পুলিশকে জানানোর পরও রঞ্জিতের বিরুদ্ধে কোনওরকম পদক্ষেপ নেওয়া হয়নি বলে অভিযোগ। জয়ন্ত এবং তার শাগরেদের দাপাদাপিতে বেআইনি অটোচালকদের সংখ্যা বেড়ে গিয়েছে। ফলে যারা সরকারকে উপযুক্ত ট্যাক্স দিয়ে ওই অঞ্চলে অটো এবং টোটো নিয়মিতভাবে চালান তারা আতঙ্কিত।

দেখুন ভিডিও